༄༅། ། བརྟག་གཉིས་ཀྱི་(ཞལུདཔལ་ཀྱེའི་རྡོ་རྗེའི་)བསྡུས་དོན་བཞུགས། །
༄༅། ། དཔལ་ཀྱེའི་རྡོ་རྗེའི་བསྡུས་པའི་དོན་ཞེས་བྱ་བ། བླ་མ་དང་དཔལ་ཀྱེའི་རྡོ་རྗེ་ལ་ཕྱག་འཚལ་ལོ། ། ཡོན་ཏན་རིན་ཆེན་དུ་མའི་གཏེར་གྱུར་པ། ། བླ་མ་མཆོག་དང་རྡོ་རྗེ་འཆང་དབང་གི། ཞབས་ཀྱི་པད་མོར་སྤྱི་བོས་ཕྱག་འཚལ་ནས། ། ཀྱེ་ཡི་རྡོ་རྗེའི་བསྡུས་དོན་བྲི་བར་བྱ། །  ། །རྣལ་འབྱོར་བླ་ན་མེད་པའི་རྒྱུད་མཐའ་དག་གི་སྙིང་པོ་གཉིས་སུ་མེད་པ་རྩ་བའི་རྒྱུད་བསྡུས་པ་ཀྱེའི་རྡོ་རྗེ་ཞེས་བྱ་བའི་རྒྱུད་ཀྱི་རྒྱལ་པོ་འདིའི་བསྡུས་པའི་དོན་ལ་གཉིས། གླེང་གཞི་ཕུན་སུམ་ཚོགས་པའི་ཚུལ་གྱིས་རྒྱུད་ཀྱི་ལུས་རྣམ་པར་བཞག་པ་དང་། གང་བཤད་པའི་ཆོས་ཕུན་སུམ་ཚོགས་པའི་ཚུལ་གྱིས་རྒྱུད་ཀྱི་ཡན་ལག་རྒྱས་པར་དབྱེ་བའོ། ། དེ་ལ་གཉིས། མངོན་པར་རྟོགས་པའི་རིམ་པའི་དབང་དུ་བྱས་ཏེ། བརྟག་པ་དང་པོ་རྩ་རྒྱུད་ཀྱི་ཚུལ་དུ་བཤད་པ་དང་། དེ་ཉིད་གསལ་བར་བྱེད་པ་རྒྱུད་ཕྱི་མ་བཤད་པའི་རྒྱུད་ཀྱི་ཚུལ་དུ་བཤད་པའོ། ། དང་པོ་ལ་གཉིས། དོན་དངོས་དང་། དེའི་མཚན་སྨོས་པའོ།  ། དང་པོ་ལ་གཉིས། གང་ལ་དམིགས་ཏེ་བསྒྲུབ་པ་འབྲས་བུའི་རྒྱུད་དང་། དེ་ཐོབ་པར་བྱེད་པ་ཐབས་ཀྱི་རྒྱུད་དོ། ། དང་པོ་ལ་གཉིས། འབྲས་བུ་སྐུ་བཞིའི་དངོས་གྲུབ་ལ་ཞུས་ཤིང་མཉན་པར་(ལུ-མཉན་པར་)གདམས་པ་དང་༑  སོ་སོའི་མཚན་གྱི་ངེས་ཚིག་ལ་ཞུས་པ་དང་ལན་ནོ། ། དེ་ལ་གཉིས། ཐུན་མོང་གི་ཧེ་རུ་ཀ་གསུམ་གྱི་ངེས་ཚིག་ལ་ཞུས་ལན་དང་། ཐུན་མོང་མ་ཡིན་པའི་ཧེ་རུ་ཀ་བཞི་པའི་ངེས་ཚིག་ལ་ཞུས་ལན་ནོ། ། ཐབས་རྒྱུད་ལ་གཉིས། བཤད་པར་དམ་བཅའ་བ་དང་།  དོན་དངོས་སོ། ། དེ་ལ་གཉིས། ལུས་རྣམ་པར་བཞག་པ་དང་༑  ཡན་ལག་རྒྱས་པར་བཤད་པའོ། ། དེ་ལ་གསུམ།  ཐབས་རྒྱུད་དང་པོར་བསྟན་པའི་འཐད་པ། དེས་མི་འཆིང་ཞིང་གྲོལ་བའི་རྒྱུད་བསྟན་པ། ཐབས་ཀྱི་རྒྱུད་ཉིད་རྒྱས་པར་དབྱེ་བའོ། ། དེ་ལ་གཉིས། གྲོལ་བར་བྱེད་པ་ལམ་དང་། སྨིན་པར་བྱེད་པ་དབང་ངོ་།  ། དང་པོ་ལ་གཉིས། ཇི་ལྟར་མོས་པར་བྱ་བ་ལྷན་ཅིག་སྐྱེས་པའི་ཡེ་ཤེས་རྟོགས་པའི་ལྟ་བ་དང་། དེ་ལྟར་མོས་པར་བྱས་ནས་གནས་པར་བྱ་བའི་ཐབས་རྒྱུད་དོ། ། དང་པོ་ལ་གཉིས། དོན་དངོས་དང་། ལེའུའི་མིང་ངོ་། ། སྔ་མ་ལ་གསུམ། ལྷན་ཅིག་སྐྱེས་པའི་ཡེ་ཤེས་ཀྱི་མཚན་ཉིད། གང་ལ་བརྟེན་ནས་སྐྱེ་བའི་རྟེན། དེ་མངོན་དུ་བྱེད་པའི་ཐབས་སོ། ། གཉིས་པ་ལ་བཞི། ལུས་རྩའི་དཀྱིལ་འཁོར། ཡི་གེ་བྷ་གའི་དཀྱིལ་འཁོར། ཁམས་བདུད་རྩིའི་དཀྱིལ་འཁོར། སྙིང་པོ་ཡེ་ཤེས་རླུང་གི་དཀྱིལ་འཁོར་རོ། ། དང་པོ་ལ་ཞུས་པ་དང་། ལན་གཉིས། དེ་ལ་བཞི། བྱང་ཆུབ་ཀྱི་སེམས་འབབ་པའི་རྩ་སུམ་ཅུ་རྩ་གཉིས། དེ་རྣམས་ཀྱི་ནང་ནས་གཙོ་མོ་གསུམ། རྩ་སུམ་རྩ་གཉིས་ཀྱི་གསལ་བ་མིང་གི་རབ་དབྱེ(ཞདབྱེ་བ། )། དེ་དག་གི་སྤྱིའི་མཚན་ཉིད་དོ། ། གཉིས་པ་ལ་གསུམ། རྩ་གཙོ་མོ་གསུམ་གྱི་མིང་། དོན་དམ་པའི་ལས། ཀུན་རྫོབ་ཀྱི་ལས་སོ། ། བཞི་པ་ལ་གཉིས། ཞུས་པ་དང་ལན་ནོ། ། དེ་ལ་གཉིས། ཤེས་རབ་དོན་དམ་པའི་ལས་དང་། ཐབས་ཀུན་རྫོབ་ཀྱི་ལས་སོ། ། ཡི་གེ་བྷ་གའི་དཀྱིལ་འཁོར་ལ་གཉིས། བཤད་པ་དམ་བཅའ་བ་དང་། དོན་དངོས་སོ། ། དེ་ལ་གསུམ། རྩ་གཉིས་ཀྱི་རྣམ་གཞག ། རྩ་དང་འཁོར་ལོ་གསུམ་གྱི་རྣམ་གཞག འཁོར་ལོ་བཞིའི་རྣམ་པར་བཞག་པའོ། ། དེ་ལ་བདུན། ཡི་གེ་(ཞ¡¡+བྷ་ག་)དང་ལྷ་མོ་བཞིར་བཞག་པ། རྩ་འདབ་ཀྱི་གྲངས། སྐད་ ཅིག་མ། བདེན་པ། དེ་ཁོ་ན་ཉིད། དགའ་བ། སྡེ་པ་བཞིར་བཞག་པའོ། ། ལེའུ་དང་པོའོ། །  ། །དེ་ལྟར་མོས་པར་བྱས་ནས་གནས་པར་བྱ་བའི་ཐབས་རྒྱུད་ལ་གཉིས༑ གཙོ་བོ་ཐུན་མོང་གི་དངོས་གྲུབ་བསྒྲུབ་པ་དང་མཆོག་གི་དངོས་གྲུབ་བསྒྲུབ་པའོ། ། དང་པོ་ལ་གསུམ། བཤད་པར་དམ་བཅའ་བ། དོན་དངོས། ལེའུའི་མིང་ངོ་། ། དངོས་(ཞ¡¡དང་པོ་)ལ་ལྔ། གཏོར་མའི་སྔགས། བཟླས་པ། བྱིན་གྱིས་བརླབ་པ། ས་སྦྱང་བ། ལས་ཀྱི་ཚོགས་སོ། ། གཉིས་པ་ལ་དྲུག རིགས་ལྔའི་ས་བོན། ཀྱེའི་རྡོ་རྗེའི་སྙིང་པོ་དེ་ཉིད་ལྔས་ཁྱད་པར་དུ་བྱེད་པ། གྲོང་ཁྱེར་དཀྲུག་པའི་སྔགས། ལྷ་མོ་བཅོ་ལྔའི་ས་བོན། ཧེ་རུ་ཀ་གསུམ་གྱི་སྔགས་སོ། ། ལས་ཀྱི་ཚོགས་ལ་ལྔ། ལྷ་མོ་བརྒྱད་དང་འབྲེལ་བའི་ལས། ཕྱག་བཅུ་དྲུག་པའི་ལས་ཆར་དབབ་པ། ཕྱག་གཉིས་པའི་ལས་སྤྲིན་དྲལ་བ། ཧེ་རུ་ཀ་བཞི་བདག་མེད་མ་དང་ཐུན་མོང་གི་ལས། ལས་སྒྲུབ་པའི་ལྷ་མོ་བདུན་བསྟན་པའོ། ། བཞི་པ་ལ་བརྒྱད། རྡོ་རྗེ་གྲི་གུག ལྷ་དགས་པ། ཚ་བས་གདུང་བ། ཆང་སྐྱུག་པ། མྱོས་མ་དབང་དུ་བྱ་བ༑  ཉི་ཟླ་གཟུང་བ། རྐུན་པོ་ངོས་བཟུང་བ། དུད་འགྲོ་ལྔ་བསྐྲད་པའོ། ། ལེའུ་གཉིས་པའོ། །  ། །གཙོ་བོར་མཆོག་བསྒྲུབ་པ་ལ་གསུམ། རིམ་པ་གཉིས་ལ་གནས་པར་བྱ་བ༑  དྲོད་ཐོབ་ནས་སེམས་ཀྱི་བརྟན་གཡོ་བརྟག་པའི་ཕྱིར་སྤྱོད་པ། རྣལ་འབྱོར་མ་དང་ལྷན་ཅིག་སྐྱེས་པའི་ཡེ་ཤེས་ཀྱི་དོན་བསྒོམ་པའོ། ། དང་པོ་ལ་གཉིས། རྟེན་བསྐྱེད་པའི་རིམ་པ་དང་། བརྟེན་པ་རྫོགས་པའི་རིམ་པའོ། ། དང་པོ་ལ་གཉིས། ལྷ་བསྐྱེད་པ་དང་། དབང་བསྐུར་བའོ། ། དང་པོ་ལ་གསུམ།  བཤད་པར་དམ་བཅའ་བ།  དོན་དངོས། ལེའུའི་མིང་ངོ་། ། དངོས་ལ་གཉིས།  ཧེ་རུ་ཀ་གསུམ་བསྐྱེད་པ་ཐུན་མོང་གི་ཆོ་ག་དང་། སོ་སོའི་ཆོ་གའོ། ། དང་པོ་ལ་གསུམ། བསྡུས་པ། འབྲིང་༑  རྒྱས་པའོ། ། དང་པོ་ལ་གཉིས། རྒྱུ་ཚོགས་གཉིས་བསགས་པ་དང་། འབྲས་བུ་དཀྲོངས་བསྐྱེད་ཀྱིས་ཡན་ལག་བཞི་རྫོགས་སུ་བསྐྱེད་པའོ། ། འབྲིང་ལ་གསུམ༑  སྲུང་བའི་འཁོར་ལོ། རྟེན་གདན། བརྟེན་པ་རྡོ་རྗེ་ཆོ་གས་བསྐྱེད་པའོ།  ། རྒྱས་པ་ལ་གཉིས། ཚོགས་ཀྱི་ཞིང་སྤྱན་དྲངས་ནས་མཆོད་པ་དང་། མངོན་བྱང་ ལྔ་ལས་ལྷ་བསྐྱེད་པའོ། ། ཧཱུྃ་གི་འོད་ཀྱིས་ཚོགས་ཞིང་དགུག ། མཆོད་དང་ཚད་མེད་སྲུང་འཁོར་གདན།  ། མངོན་བྱང་ལྔ་ལས་ལྷར་བསྐྱེད་པ། ། མི་ཐུབ་ཟླ་བའི་འཁྲུགས་ཅན་ཡིན། ། སོ་སོའི་ཆོ་ག་ལ་གསུམ། སྐུ་རྡོ་རྗེ། གསུང་རྡོ་རྗེ། ཐུགས་རྡོ་རྗེ་བསྐྱེད་པའོ། ། དང་པོ་ལ་གཉིས། ལྷའི་རྣམ་པ་རྒྱན་དང་བཅས་པ་དང་། འཁོར་ཀྱི་ལྷ་མོ་དང་གནས་བསྟན་པའོ། ། ལེའུ་གསུམ་པའོ། །  ། །དབང་བསྐུར་བ་ལ་གསུམ། བཤད་པར་དམ་བཅའ་བ། དོན་དངོས། ལེའུའི་མིང་ངོ་། ། དངོས་ལ་དྲུག དབང་གི་ལྷ་སྤྱན་དྲང་བ། མཆོད་ཅིང་གསོལ་བ་གདབ་པ། དབང་བསྐུར་བ་དངོས། ཡན་ལག་བཞི་རྫོགས་སུ་བསྟན་པ། ཐུན་གྱི་གྲངས༑  སྤྱོད་ལམ་གྱི་རྣལ་འབྱོར་རོ། ། ལེའུ་བཞི་པའོ། །  ། ། (ཞ+དེ་ནས་)བརྟེན་པ་རྫོགས་པའི་རིམ་པ་ལ་གསུམ། བཤད་པར་དམ་བཅའ་བ། དོན་དངོས། ལེའུའི་མིང་ངོ་། ། དངོས་ལ་གཉིས། དེ་ཁོ་ན་ཉིད་རྟོགས་པར་བྱེད་པའི་ཐབས་དང་། ཐབས་ལས་བྱུང་བ་གནས་སྐབས་ཀྱི་ཕན་ཡོན་ནོ།  ། དང་པོ་ལ་ལྔ། ཆོས་ཅན་ལ་ཆོས་ཉིད་ཀྱི་དེ་ཁོ་ན་ཉིད། གདབ་བྱ་འདེབས་བྱེད་ཀྱི་དེ་ཁོ་ན་ཉིད། (ཞ-གདབ་བྱ་་་་་་་ན་ཉིད། )སྦྱང་གཞི་ལ་སྦྱོང་བྱེད་རིགས་དང་རིགས་བདག་ཏུ་འགྱུར་བའི་དེ་ཁོ་ན་ཉིད། མཚོན་བྱེད་ལ་མཚོན་བྱའི་དེ་ཁོ་ན་ཉིད༑  ཕྱག་རྒྱ་དང་ཡེ་ཤེས་བསྲེ་བའི་དེ་ཁོ་ན་ཉིད་དོ། ། གཉིས་པ་ལ་དྲུག ཇི་ལྟར་འདེབས་པའི་ཚུལ།  དེ་ལྟར་བཏབ་པའི་ཕན་ཡོན།  ཕྱག་རྒྱའི་ངེས་ཚིགའདེབས་ བྱེད་རིགས་ཀྱི་བདག་པོ། གདབ་བྱ་དང་འདེབས་བྱེད་ཕན་ཚུན་མཚོན་པ། གདབ་བྱ་དང་འདེབས་བྱེད་རོ་གཅིག་པར་བྱ་བའོ། ། དང་པོ་ལ་གཉིས། མདོར་བསྟན་པ་དང་༑  རྒྱས་པར་བཤད་པའོ། ། དེ་ལ་བཞི། གདབ་བྱ། འདེབས་ཚུལ། དམ་ཚིག དམ་ཚིག་དང་འགལ་བའི་ཉེས་དམིགས་སོ། ། སྦྱང་གཞི་དང་སྦྱཽང་བྱེད་རིགས་དང་རིགས་བདག་ཏུ་འགྱུར་པའི་དེ་ཁོ་ན་ཉིད་ལ་གསུམ། འབྲས་བུ་རིགས་བདག་གི་གྲངས༑  སྦྱང་གཞི་རིགས་ཀྱི་དབྱེ་བ། རིགས་དང་རིགས་བདག་ཏུ་འགྱུར་བའི་ཚུལ་ལོ། ། མཚོན་བྱེད་ལ་མཚོན་བྱའི་དེ་ཁོ་ན་ཉིད་ལ་བཞི། ཉམས་དེས་སྣང་སྟོང་ཟུང་འཇུག མདོ་རྒྱས་གཉིས་ཀྱིས་དེ་བཞིན་གཤེགས་པ་རིགས་དྲུག ལྷའི་མིང་དོན༑  བཅོམ་ལྡན་འདས་མཚོན་པའོ། ། ཐབས་ལས་བྱུང་བ་གནས་སྐབས་ཀྱི་ཕན་ཡོན་ལ་ལྔ། ངག་ཏུ་བརྗོད་པ་སྔགས། རྐང་པའི་རྗེས་དཀྱིལ་འཁོར། ལག་པའི་བྱ་བ་ཕྱག་རྒྱ། སེམས་ཀྱིས་བསམ་པ་ཏིང་ངེ་འཛིན། ལྷན་ཅིག་སྐྱེས་པའི་ཡེ་ཤེས་བཟའ་བར་འགྱུར་བའོ། ། ལེའུ་ལྔ་པའོ། །  ། །རིམ་པ་གཉིས་ལ་གནས་པ་དེས་དྲོད་ཐོབ་ནས་རང་གི་སེམས་ཀྱི་བརྟན་གཡོ་བརྟག་པའི་ཕྱིར་སྤྱོད་པ་ལ་གཉིས། སྤྱོད་པ་ཉིད་ཇི་ལྟར་བྱ་བ་དང་། གྲོགས་ངོ་ཤེས་པར་བྱེད་པ་བརྡའོ། ། དང་པོ་ལ་གསུམ། བཤད་པར་དམ་བཅའ་བ། དོན་དངོས༑  ལེའུའི་མིང་ངོ་། ། དངོས་(ཞདང་པོ་)ལ་གཉིས། མདོར་བསྟན་པ་དང་༑ རྒྱས་པར་བཤད་པའོ། ། དང་པོ་ལ་ལྔ། སྤྱོད་པའི་དགོས་པ། རྒྱན། གོས། ཁ་ཟས། ལྷའི་རྣལ་འབྱོར། གྲོགས་བསྟན་པའོ། ། རྒྱས་པར་བཤད་པ་ལ་གཉིས། སྤྱོད་པའི་སྔོན་དུ་འགྲོ་བ་དྲོད་དང་། དྲོད་ཐོབ་ནས་སྤྱོད་པ་བྱ་བའི་ཚུལ་ལོ། ། དེ་ལ་ལྔ༑ གང་གིས་སྤྱོད་པའི་གང་ཟག་གང་དང་སྤྱད་པའི་གྲོགས། རྒྱན་གྱི་རྣམ་དགལྷའི་རྣལ་འབྱོར། ཇི་ལྟར་སྤྱོད་པའི་ཚུལ་ལོ། ། གཉིས་པ་ལ་གསུམ། གྲོགས་ཀྱི་མཚན་ཉིད། ཇི་ལྟར་སྦྱང་བའི་ཐབས། བསྟེན་པའི་ཚུལ་ལོ། ། དང་པོ་ལ་གསུམ། རྡོ་རྗེའི་རིགས་མཆོག་ཏུ་བསྟན་པ། ཡང་ན་རང་གི་ལྷའི་རིགས་དང་འབྲེལ་པ། རིགས་གཞན་ལའང་རུང་བའོ། ། སྤྱོད་པ་དངོས་ལ་གཉིས། བསྟེན་པར་བྱ་བ་དགོས་པ་དང་བཅས་པ་བཟུང་བ་དང་། དམ་ཚིག་དང་སྡོམ་པ་ལས་མི་འདའ་བར་སྤྱོད་པའོ། ། དང་པོ་ལ་བཞི། དགོས་པ་དང་བཅས་པའི་གླུ་གར། བཟའ་བཏུང་། རྒྱན་ཆ། ལག་ཆ་དེའི་(ཞ¡¡-ལག་ཆ་དེའི་)དགོས་པ་དང་བཅས་པའོ། ། དམ་ཚིག་དང་སྡོམ་པ་ལས་མི་འདའ་བར་སྤྱད་པ་ལ་བདུན། ཕྱིན་ཅི་ལོག་དྲུག་སྤང་བ། སྤྱོད་པའི་སྔོན་དུ་འགྲོ་བ། རྟོག་པ་དང་བྲལ་བའི་སྤྱོད་པ་དངོས། དངོས་གྲུབ་ཀྱི་རྒྱུ་བླ་མ་ལ་ཕྱག་འཚལ་བ། ལས་ཀྱི་དམ་ཚིག་ལས་གྲོལ་བ། འཇིགས་པ་དང་བྲལ་བས་ཀུན་ཏུ་སྤྱོད་པ། ཡེ་ཤེས་ཀྱི་དམ་ཚིག་སྙིང་རྗེ་དང་ལྡན་ཞིང་ཆང་གིས་བཟི་བར་མི་བྱ་བའོ། ། ལེའུ་དྲུག་པའོ། །  ། །གྲོགས་ངོ་ཤེས་པར་བྱེད་པ་བརྡ་ལ་གསུམ། བཤད་པར་དམ་བཅའ་བ། དོན་དངོས།  ལེའུའི་མིང་ངོ་། ། དངོས་ལ་གཉིས།  ལུས་ཀྱི་བརྡ་དངོས་དང་། བརྡས་མཚོན་པའི་གྲོགས་དང་། འདུ་བའི་ཚུལ་ལོ། ། དང་པོ་ལ་དྲུག བརྡའི་དགོས་པ། ཕྱག་རྒྱ་དང་ཕྱག་རྒྱའི་ལན། དམ་ཚིག་དང་ལྡན་མི་ལྡན་དབྱེ་བ། དམ་ཚིག་དང་ལྡན་པ་འདུ་བའི་བརྡ། འདུ་བའི་གནས་སྤྱིར་བསྟན་པ། དེའི་དུས་སུ་ཇི་ལྟར་བྱ་བའོ། ། གཉིས་པ་ལ་གཉིས། དོན་སྟོན་པ་བསྙུན་གྱི་བརྡ་དང་། དོན་སྟོན་པ་མེད་པའི་བརྡའོ། ། གྲོགས་དང་འདུ་ཚུལ་ལ་གསུམ། གང་དུ་འདུ་བའི་གནས། ནམ་འདུ་བའི་དུས། འདུས་པའི་བྱ་བའོ། ། དང་པོ་ལ་གཉིས། ཞུས་ལན་གྱིས་མདོར་བསྟན་པ་དང་། ཞུས་ལན་གྱིས་རྒྱས་པར་བཤད་པའོ། ། དུས་ལ་གཉིས། དགོས་པ་དང་བཅས་པའི་བཤད་པར་དམ་བཅའ་བ་དང་། ཞུས་ལན་གཉིས་ཀྱི་དོན་དངོས་སོ། ། འདུས་པའི་བྱ་བ་ལ་གསུམ། ཚོགས་ཀྱི་ཡོ་བྱད། རིམ་པ་གཉིས་ཀྱི་རྣལ་འབྱོར། ཁ་ཟས་ཀྱི་རྣལ་འབྱོར་དགོས་པ་དང་བཅས་པའོ། ། གཉིས་པ་ལ་གཉིས༑ རྣལ་འབྱོར་གཉིས་ལ་བརྟེན་པའི་བསྐྱེད་རིམ་དང་། ཧེ་རུ་ཀའི་ངེས་ཚིག་གི་རྫོགས་རིམ་གྱི་ཡེ་ཤེས་སོ། ། དང་པོ་ལ་གཉིས། རྣལ་འབྱོར་དངོས་དང་། དེ་ལྟར་བསྒོམས་པའི་ཕན་ཡོན་ནོ། ། དང་པོ་(ཞ¡¡དངོས་)ལ་གཉིས། བདག་ཉིད་བསྒོམ་པའི་རྣལ་འབྱོར་དང་། གཞན་ལ་བསྒོམ་པའི་རྣལ་འབྱོར་རོ། ། ལེའུ་བདུན་པའོ༑ ༑ ༑ ༑རྣལ་འབྱོར་མ་དང་ལྷན་སྐྱེས་ཀྱི་དོན་བསྒོམ་པ་ལ་གཉིས། རྣལ་འབྱོར་མའི་འཁོར་ལོ་བསྒོམ་པ་དངོས་དང་། དེའི་རྣམ་པར་དག་པའོ། ། དང་པོ་ལ་གསུམ༑  བཤད་པར་དམ་བཅའ་བ། དོན་དངོས། ལེའུའི་མིང་ངོ་། ། དངོས་ལ་གསུམ༑  བསྐྱེད་པའི་རིམ་པ་བསྒོམ་ཚུལ། རིམ་པ་གཉིས་འབྲེལ་པ་ཅན་དུ་བསྒོམ་པ༑  རྫོགས་པའི་རིམ་པ་བསྒོམ་ཚུལ་ལོ། ། དང་པོ་ལ་གཉིས། མདོར་བསྟན་པ་དང་༑  རྒྱས་པར་བཤད་པའོ། ། དེ་ལ་གཉིས།  རྟེན་བསྐྱེད་པ་དང་། བརྟེན་པ་བསྐྱེད་པའོ། ། དང་པོ་ལ་གཉིས། འབྱུང་བ་བཞི་ལས་གཞལ་ཡས་ཁང་བསྐྱེད་པ་དང་༑  གདན་བསྒོམ་པའོ། ། བརྟེན་པ་བསྐྱེད་པ་ལ་གསུམ། མངོན་བྱང་ལྔའི་སྐྱེད་ཆོག ལྷ་མོ་རྣམས་གསལ་གདབ་པ། ཁ་དོག་གི་སྒོ་ནས་ཞེན་པ་སྤང་བའོ། ། དང་པོ་ལ་གཉིས། ལྷ་མོ་རྣམས་ཀྱི་མངོན་བྱང་དང་། རྒྱུ་རྡོ་རྗེ་འཛིན་པའི་སྐྱེད་མཆོག་གོ ༑ དང་པོ་ལ་གསུམ། ཨཱ་ལི་ཀཱ་ལི་ལ་མ་ལྟོས་པའི་མངོན་བྱང་།  ལྟོས་པའི་མངོན་བྱང་། ཡེ་ཤེས་ལྔ་དང་སྦྱར་བའོ། ། རྒྱུ་རྡོ་རྗེ་འཛིན་པའི་སྐྱེད་ཆོག་ལ་གཉིས། གཙོ་བོ་མཉམ་སྦྱོར་ལས་བསྐྱེད་པ་དང་། འཁོར་ཐབས་དང་ཤེས་རབ་ལས་བསྐྱེད་པའོ། ། ལྷ་མོ་རྣམས་གསལ་གདབ་པ་ལ་བཞི། ཕྱོགས་གང་དུ་དགོད་པ། ལྷ་མོ་རྣམས་ཀྱི་རྣམ་པ། ཕྱག་མཚན་དང་གདན་གྱི་རྣམ་དག དེ་ལྟར་བསྒོམས་པའི་ཕན་ཡོན་ནོ། ། རྫོགས་རིམ་བསྒོམ་པ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། ། དེ་ལ་གཉིས། ། ཇི་ལྟར་བསྒོམ་པའི་ཚུལ་དང་། དེ་གདོན་མི་ཟ་བར་བསྒོམ་པར་གདམས་པའོ། ། དང་པོ་ལ་གཉིས། ལྷན་ཅིག་སྐྱེས་པས་ལྷན་ཅིག་སྐྱེས་པ་བསྒོམ་པའི་ཚུལ་དང་། རང་བཞིན་ལྷན་ཅིག་སྐྱེས་པ་བསྒོམ་པའི་ཚུལ་ལོ།  ། དང་པོ་ལ་གསུམ། ལྷན་ཅིག་སྐྱེས་པའི་ཡེ་ཤེས་ཀྱི་ངོ་བོ་གཏན་ལ་དབབ་པ། དེ་རྟོགས་པར་བྱེད་པའི་ཐབས། ཐབས་བསྒོམས་པའི་ཕན་ཡོན་ནོ། །